Sekolah Menengah Kebangsaan Dato' Abdul Samad

Sekolah Menengah Kebangsaan Dato' Abdul Samad atau nama ringkasnya SMK Dato' Abdul Samad, merupakan sebuah Sekolah menengah kebangsaan yang terletak di Km 30 Jalan Seremban-Kuala Pilah.

Pada 2009, Sekolah Menengah Kebangsaan Dato' Abdul Samad memiliki 451 pelajar lelaki dan 418 pelajar perempuan, menjadikan jumlah keseluruhan murid seramai 869 orang. Ia mempunyai seramai 64 orang guru.2009

Sejarah 
Sekolah Menengah Kebangsaan Dato' Abdul Samad dahulunya dikenali sebagai Sekolah Menengah Rendah Tanjong Ipoh. Ketika itu sekolah ini hanya mempunyai 3 blok bangunan. Sebelum bangunan-bangunan ini digunakan pada tahun 1965, pelajar-pelajar menumpang di Sekolah Kebangsaan Dato' Idris sejak tahun 1961. Bagi menampung pertambahan bilangan pelajar, bangunan Sekolah Kebangsaan Dato' Idris dicantumkan dengan bangunan yang sedia ada di samping membina bangunan-bangunan baru. Bangunan-bangunan ini mula digunakan pada tahun 1978 dan pelajar-pelajar sekolah rendah dipindahkan ke Sekolah Kebangsaan Tanjong Ipoh (kini SKDI).
Di antara bangunan baru yang dibina bagi meningkatkan kemudahan pembelajaran dan pengajaran ialah makmal sains, perpustakaan, bilik sumber, bilik Alat Pandang Dengar (APD) dan bilik KBSM.

Pada asalnya, sekolah ini bernama Sekolah Menengah Rendah Tanjong Ipoh. Pada tahun 1960, seorang anak watan telah berjaya dalam bidang politik dan menyandang jawatan penting dalam Kabinet Malaysia ketika itu. Beliau ialah Dato' Abdul Samad Idris (kini Tan Sri) bekas Menteri Kebudayaan dan Sukan.
Sempena mengenang jasa dan kejayaan anak watan ini, maka sekolah ini dinamakan semula sebagai Sekolah Menengah Kebangsaan Dato' Abdul Samad.

Pencapaian 
 Sekolah Harapan Negara Luar Bandar 1991.

 Johan Pertandingan Kebersihan dan Keindahan Alam Sekitar Sekolah Negeri Sembilan 1991.

 Anugerah 4P (Peningkatan Purata Pencapaian Pendidikan) 1993.

 Pengiktirafan Gred A bagi Bengkel Kemahiran Hidup 1993.

Lagu Sekolah 
Harum namamu,

SMDAS wahana ilmu,

Jadikan pedoman,

Ilmu suluh kehidupan.

Berdedikasi, berdisiplin berharmoni,

Ganding bahu bersama kita menuju jaya.

Curahkanlah keringat berjuang penuh semangat,

Ilmu suluh kehidupan wacana
berwawasan.

Bersamalah,

Kitalah satu keluarga,

Berdoalah,

SMDAS maju jaya,

SMDAS, MAJU, JAYA.

Kelas 

Menenagah Rendah
 Ar-Razi - Kelas peringkat 1
 Al-Bukhari - Kelas peringkat 2
 Al-Qurtubi- Kelas peringkat 3
 As-Syafi'e - Kelas peringkat 4

Menengah Atas (Aliran)
 Ar-Razi - Kelas aliran Sains Tulen
 Al-Bukhari - Kelas aliran Prinsip Perakaunan
 Al-Qurtubi- Kelas aliran Seni Visual
 As-Syafi'e - Kelas aliran Tassawur Islam
 PVMA (Pendidikan Vokasional Menengah Atas) - Kelas Aliran Kemahiran Pembuatan Pakaian Wanita

Rumah Sukan 
 Zuhrah - Kuning
 Utarid - Hijau
 Marikh - Merah
 Neptune - Biru

 Alamat
Sekolah Menengah Kebangsaan Dato' Abdul Samad
Km 30 Jalan Seremban-Kuala Pilah 
71500, Tanjong Ipoh
Negeri Sembilan, Malaysia
Telefon =  6064887252
Fax       = 6064889645

 Pautan luar 
 Sejarah Sekolah SMKDAS


Dato' Abdul Samad
Dato' Abdul Samad